钦定古今图书集成/明伦汇编/官常典/第101卷 > 沈宪王引栘
## 钦定古今图书集成/明伦汇编/官常典/第101卷 > 沈宪王引栘

按：《明外史沈简王传》：“庄王长子恭王诠钲薨，子勋。”
孙引桤皆早卒。嘉靖九年，宪王引栘以再从弟摄府
事，凡十年乃嗣封。当是时，诠铿子吴江王《勋淯》及宜
山王诠鏋并争立。帝皆切责之，而令引栘嗣，乃追封
勋。曰靖王，引桤曰怀王。引栘，庄王仲子，灵川王诠
鉌孙，勋潪子也。亦追封诠鉌为安王，勋潪为惠王，而
以勋潪次子引梃为德平王，续灵川之后。二十八年，
引栘薨，子宣王恬烄嗣。
按《藩献记》：“沈宪王引栘，沈庄王曾孙也。天姿秀杰，耽
好文儒。嘉靖二十八年薨，子恬烄嗣爵，是为宣王。”
按《列朝诗集》，“王讳引栘，号南山道人。”嘉靖十年自灵
川王嗣封。天姿秀杰，耽好文学，上疏乞内府诸书，诏
以《五经》《四书》赐之。二十八年薨。有保和斋槁。谢榛曰：
王素嗜谈禅，诗多警句。其《夜雨》头联云：“树湿鸦群重，
云低龙气腥。”词人皆为敛笔。